元墩下

元墩下，香港一地，亦係一村，新界大埔南便，行政上歸大埔區。元墩下喺碗窰河嘅上游谷地，碗窰對上山，打鐵岃對下山。碗窰河上游燕岩溪，喺處流過。

車入元墩下，要行碗窰路，中間有個圈位，有支路入村。元墩下又寫元墩吓，村口有塊元墩吓村修路碑誌，一九六四年立，然而村路已殘破不堪。村多頹垣敗瓦，但仍有少少人住，村路盡轉為小徑，小徑盡有黃氏家祠。

衛奕信徑行經碗窰路，以元墩下路口做分段，第七段城門水塘到元墩下，第八段元墩下到九龍坑山。

黃氏家祠後面，有山徑去燕岩，去大帽山嗰邊。

文
英文寫為Yuen Tun Ha。

元墩下實慣為圓墩下，由於舊時啲人唔多識字，好多時將個圓字寫做元。圓墩即係圓形嘅山仔，而村就起喺山之下。

大埔區